CELEX: 32021D0729
Language: da
Date: 2021-04-29 00:00:00
Title: Den Europæiske Centralbanks afgørelse (EU) 2021/729 af 29. april 2021 om ændring af afgørelse (EU) 2017/2098 om proceduremæssige aspekter vedrørende pålæggelse af korrigerende foranstaltninger for manglende overholdelse af forordning (EU) nr. 795/2014 (ECB/2021/18)

5.5.2021   
               
               
                  DA
               
               
                  Den Europæiske Unions Tidende
               
               
                  L 157/5
               
            
         DEN EUROPÆISKE CENTRALBANKS AFGØRELSE (EU) 2021/729
         af 29. april 2021
         om ændring af afgørelse (EU) 2017/2098 om proceduremæssige aspekter vedrørende pålæggelse af korrigerende foranstaltninger for manglende overholdelse af forordning (EU) nr. 795/2014 (ECB/2021/18)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde, særlig artikel 127, stk. 2,
         under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, artikel 22 og artikel 34.1, første led, og
         under henvisning til Den Europæiske Centralbanks forordning (EU) nr. 795/2014 af 3. juli 2014 om overvågningskrav for systemisk vigtige betalingssystemer (ECB/2014/28) (1), særlig artikel 22, stk. 6, og
         ud fra følgende betragtninger:
         
                     (1)
                  
                  
                     De overvågningskrav, der gælder for systemisk vigtige betalingssystemer, er fastsat i forordning (EU) nr. 795/2014 (ECB/2014/28). Operatører af systemisk vigtige betalingssystemer, der er etableret i medlemsstaterne i euroområdet, sikrer, at de systemisk vigtige betalingssystemer, som de driver, overholder disse krav. De kompetente myndigheder, der er udpeget til at føre tilsyn med de systemisk vigtige betalingssystemer, skal have tilstrækkelige ressourcer og tilsynsbeføjelser. Dette omfatter, at den kompetente myndighed har mulighed for at pålægge korrigerende foranstaltninger for at afhjælpe eller undgå gentagelse af manglende overholdelse af overvågningskravene, jf. artikel 22 i forordning (EU) nr. 795/2014 (ECB/2014/28). Den Europæiske Centralbanks afgørelse (EU) 2017/2098 (ECB/2017/33) (2) blev vedtaget i henhold til artikel 22, stk. 6, i forordning (EU) nr. 795/2014 (ECB/2014/28), og i afgørelsen fastsættes detaljerede regler og procedurer for at pålægge operatører af systemisk vigtige betalingssystemer korrigerende foranstaltninger.
                  
               
                     (2)
                  
                  
                     Forordning (EU) nr. 795/2014 (ECB/2014/28) er for nylig blevet ændret for at afspejle, at det under særlige og ekstraordinære omstændigheder kan være gavnligt, at overholdelsen af kravene i forordningen af systemisk vigtige betalingssystemer, der opfylder kravene i forordningens artikel 1, stk. 3, litra iii), overvåges af to centralbanker i Eurosystemet — dvs. en national centralbank og ECB — som udpegede kompetente myndigheder for at udnytte den relevante nationale centralbanks viden om og tidligere etablerede forhold til den overvågede enhed samt for at anerkende ECB's rolle i tilsynet med sådanne systemisk vigtige betalingssystemer.
                  
               
                     (3)
                  
                  
                     Afgørelse (EU) 2017/2098 (ECB/2017/33) bør derfor ændres med henblik på at præcisere proceduren for pålæggelse af korrigerende foranstaltninger i tilfælde, hvor to centralbanker i Eurosystemet er udpeget som kompetente myndigheder i forhold til et systemisk vigtigt betalingssystem, der opfylder kriterierne i artikel 1, stk. 3, nr. iii), i forordning (EU) nr. 795/2014 (ECB/2014/28).
                  
               
                     (4)
                  
                  
                     Afgørelse (EU) 2017/2098 (ECB/2017/33) bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændringer
            Afgørelse (EU) 2017/2098 (ECB/2017/33) ændres som følger:
            
                        1)
                     
                     
                        Artikel 2 ændres som følger:
                        
                                    a)
                                 
                                 
                                    Som stk. 1a indsættes:
                                    
                                       »1a.   Hvor to centralbanker i Eurosystemet er udpeget som kompetente myndigheder i relation til et systemisk vigtigt betalingssystem med henblik på forordning (EU) nr. 795/2014 (ECB/2014/28), og medmindre andet udtrykkeligt er fastsat i afgørelsen i henhold til artikel 1, stk. 2, i den pågældende forordning, som identificerer det relevante betalingssystem som et systemisk vigtigt betalingssystem, finder følgende principper anvendelse:
                                       
                                                   a)
                                                
                                                
                                                   en kompetent myndigheds beføjelser og rettigheder som fastsat i denne afgørelse kan udøves enten individuelt af en af de to centralbanker i Eurosystemet, der er udpeget som kompetente myndigheder, eller af dem begge i fællesskab
                                                
                                             
                                                   b)
                                                
                                                
                                                   en eventuel forpligtelse for den kompetente myndighed til at handle på en foreskrevet måde eller træffe en bestemt foranstaltning i relation til en nærmere angivet procedure med henblik på at pålægge en korrigerende foranstaltning som fastsat i denne afgørelse er en forpligtelse for den centralbank i Eurosystemet, der indleder den pågældende procedure eller, hvis den pågældende procedure er indledt af begge centralbanker i Eurosystemet som udpegede kompetente myndigheder i fællesskab, en forpligtelse for dem begge
                                                
                                             
                                                   c)
                                                
                                                
                                                   de to centralbanker i Eurosystemet, der er udpeget som kompetente myndigheder, koordinerer indbyrdes eventuelle interaktioner med og eventuelle anmodninger til operatøren af det pågældende systemisk vigtige betalingssystem
                                                
                                             
                                                   d)
                                                
                                                
                                                   enhver forpligtelse, som en operatør af et systemisk vigtigt betalingssystem har over for en kompetent myndighed i henhold til denne afgørelse, er en forpligtelse over for begge af de to centralbanker i Eurosystemet, der er udpeget som kompetente myndigheder, og et svar på en eventuel anmodning fra en af dem eller dem begge i henhold til denne afgørelse skal indgives til dem begge.«
                                                
                                             
                                 
                              
                  
                        2)
                     
                     
                        I artikel 6 indsættes følgende som stk. 4:
                        
                           »4.   Hvor både ECB og en national centralbank er udpeget som kompetente myndigheder i henhold til artikel 1, stk. 2, i forordning (EU) nr. 795/2014 (ECB/2014/28), skal en afgørelse om at pålægge korrigerende foranstaltninger godkendes af enten ECB's eller den nationale centralbanks beslutningstagende organ, alt efter hvad der er relevant, der som udpeget kompetent myndighed indledte den pågældende procedure med henblik på at pålægge en korrigerende foranstaltning eller, hvis proceduren blev indledt af begge de kompetente myndigheder i fællesskab, af begge deres beslutningstagende organer. Afgørelsen skal nærmere angive den tidsfrist, inden for hvilken den pågældende operatør af det systemisk vigtige betalingssystem skal gennemføre de korrigerende foranstaltninger.«
                        
                     
                  
         
            Artikel 2
            Afsluttende bestemmelse
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Frankfurt am Main, den 29. april 2021.
            
               
                  For ECB's Styrelsesråd
               
               Christine LAGARDE
               
                  Formand for ECB
               
            
         
         
            (1)  EUT L 217 af 23.7.2014, s. 16.
         
            (2)  Den Europæiske Centralbanks afgørelse (EU) 2017/2098 af 3. november 2017 om proceduremæssige aspekter vedrørende pålæggelse af korrigerende foranstaltninger for manglende overholdelse af forordning (EU) nr. 795/2014 (ECB/2017/33) (EUT L 299 af 16.11.2017, s. 34).